KIRJALLINEN KYSYMYS E-2773/01

esittäjä(t): Jonas Sjöstedt (GUE/NGL) komissiolle

(9. lokakuuta 2001)

Aihe: Ulkoisten raja-asemien rakentaminen Puolan itärajalle

Uusien raja-asemien rakentaminen Puolan itärajalle on rahoitettu Euroopan unionin varoilla. Unionin laajentuessa on luotava rakenteet tarkkojen rajatarkastusten suorittamiseksi Tekin, Slovakian, Unkarin ja Romanian itärajalla.

Voiko komissio ilmoittaa, kuinka paljon taloudellista apua on annettu Puolan itärajalla tehtäviin rajatarkastuksiin valmistautumiseen ja kuinka paljon rahoitus- ja suunnitteluapua aiotaan antaa muiden yllä mainittujen maiden itärajalla suoritettavien rajatarkastusten toteuttamiseen tarvittavien rakenteiden rakentamiseen?

Günter Verheugenin komission puolesta antama vastaus

(3. joulukuuta 2001)

Phare-ohjelmasta on myönnetty ja myönnetään edelleen merkittäviä määrärahoja sekä investointeihin että instituutioiden kehittämiseen itärajan valvonnan parantamiseksi kaikissa parlamentin jäsenen mainitsemissa ehdokasmaissa. Pääpaino on selvästi Euroopan unionin todennäköisten tulevien Schengenin ulkorajojen valvonnan parantamisessa. Komissio tekee kyseisellä alalla erittäin tiivistä yhteistyötä EU:n jäsenvaltioiden kanssa sekä rajahankkeiden toteutuksen että valvonnan osalta. Komission ja jäsenvaltioiden asiantuntijat vierailivat kaikissa ehdokasmaissa vuosina 19981999 ja 20002001. Näiden teknisiin kysymyksiin painottuneiden asiantuntijavierailujen tarkoituksena oli määritellä turvapaikka- ja siirtolaisasioita, rajavalvontaa sekä järjestäytyneen rikollisuuden vastaista poliisi- ja tulliyhteistyötä koskevat tarpeet.

Tärkeimpänä tavoitteena on auttaa ehdokasmaita luomaan yhteisön säännöstön kanssa sopusoinnussa oleva oikeudellinen kehys. Tätä tavoitetta voidaan edistää parhaiten rahoittamalla EU:n jäsenvaltioiden ja ehdokasmaiden välistä kumppanuustoimintaa. Kukin kumppanuussopimus edellyttää, että ehdokasmaassa työskentelee vähintään yhden jäsenvaltion liittymistä edeltävien valmistelujen neuvonantaja vähintään 12 kuukauden ajan. Neuvonantajan toiminnan lisäksi kukin hanke kattaa koulutuksen, opintomatkat, mahdollisesti tarvittavat välineet ja lyhytaikaiset asiantuntijavierailut. Toinen merkittävä rahoitusosuus myönnetään investointeihin, joiden kohteena ovat välinehankinnat (kuljetusvälineet, laboratoriolaitteet, paljastamisvälineet ja niin edelleen) tai tarvittavan (pääasiallisesti rajanylityspaikkoihin rakennettavan) infrastruktuurin rakentaminen tai kunnostaminen oikeus- ja sisäasioita koskevan yhteisön säännöstön täytäntöönpanon takaamiseksi.

Monialaiset Phare-ohjelmat koostuvat monikansallisista alakohtaisista hankkeista, joiden keskeisen osan muodostavat strategioiden kehittämiseen myönnettävä apu ja koulutus ehdokasmaiden toimintatapojen yhdenmukaisuuden varmistamiseksi yhteisön säännösten saattamisessa osaksi kansallista lainsäädäntöä. Kaksi oikeus- ja sisäasioita koskevaa 10 miljoonan euron monialaista Phare-ohjelmaa otettiin käyttöön ensin vuosiksi 19961999 ja sen jälkeen vuosiksi 20002003. Ohjelmien tärkeimpiä aloja ovat rajavalvonta ja valvonta, tuomareiden koulutus, viisumi-, turvapaikka- ja maahanmuuttoasiat, järjestäytyneen rikollisuuden torjunta ja oikeudellinen yhteistyö. Vuonna 1999 kehitettiin myös eräs toinen 10 miljoonan euron monikansallinen huumealan ohjelma huumeidenvastaisten

toimintatapojen kehittämiseksi ja huumeiden tarjonnan ja kysynnän torjunnan lujittamiseksi. Lisäksi vuonna 2000 päätettiin myöntää miljoona euroa kaikille Phare-ehdokasmaille kansallisen Phare-hankkeen kehittämiseen tämän huumeita koskevan monialaisen Phare-ohjelman täydentämiseksi.

Schengenin ulkorajat tulevaisuudessa muodostavien ehdokasmaiden rajojen valvonnan parantamiseksi toteutettujen ponnistelujen lisäksi Tacis-ohjelmasta on myönnetty merkittäviä määrärahoja Venäjän, Ukrainan, Valko-Venäjän ja Moldovan länsirajojen tilanteen parantamiseksi. Rajat ylittävää yhteistyötä koskevaan Tacis-ohjelmaan on sidottu 65 miljoonaa euroa rajainfrastruktuurin parantamiseen vuodesta 1996. Lisäksi kyseisten maiden yleisen rajavalvontakapasiteetin lisäämiseen, pääasiallisesti rajavartiointiin ja tullauspalveluihin, on kohdennettu varoja. Ponnisteluja jatketaan tulevaisuudessa.

Puola

Vuodesta 1990 Euroopan komissio on myöntänyt 181 miljoonaa euroa Puolan itärajan ylityspaikkoja ja niiden tuloteitä koskeviin investointeihin. Saman ajanjakson kuluessa Puolan itärajan valvontaa koskeviin investointeihin ja instituutioiden kehittämiseen on myönnetty lisäksi 140 miljoonaa euroa. Näihin toimiin sisältyvät muun muassa kasviensuojelua ja eläinlääkintää koskeva valvonta (toisin sanoen tarkastajien koulutus) sekä rajanylityspaikoissa sijaitsevat rajatarkastustoimipaikat (infrastruktuurin rakentaminen ja laboratoriolaitteet), tullijärjestelmä (laitteet ja tullivirkamiesten koulutus), poliisi ja rajavartiosto (laitteet ja koulutus). Tästä määrästä 17,5 miljoonaa euroa on sidottu siirtolais- ja turvapaikkakysymyksiä, rajapolitiikkaa, viisumipolitiikkaa, järjestäytynyttä rikollisuutta ja kansainvälistä oikeudellista yhteistyötä koskevaan kumppanuustoimintaan jäsenvaltioiden kanssa.

Tekin tasavalta

Muistutettakoon, ettei Tekin tasavallalla ole tulevaisuudessa varsinaisia Schengen-ulkorajoja Prahan kansainvälistä lentokenttää lukuun ottamatta. Tekin tasavallan on kuitenkin suojattava kaikki rajansa korkeatasoisesti naapurimaidensa asemasta riippumatta. Phare-ohjelmasta tähän tarkoitukseen myönnetyn kansallisen avun määrä oli yli 11,5 miljoonaa euroa vuosina 19972001.

Kyseinen apu koski pääasiallisesti seuraavia toimia:

a) toimintavalmiuksien parantaminen ja raja- ja ulkomaalaispoliisin kouluttaminen (laittoman maahanmuuton estäminen, tietojen vaihtaminen, Schengenin yleissopimuksen mukaiset vaatimukset ja niin edelleen),

b) Schengenin tietojärjestelmän vaatimusten mukaisen kansallisen tietojärjestelmän, koneellisesti luettavia asiakirjoja koskevien järjestelmien sekä sormenjälkitunnistukseen perustuvien järjestelmien käyttöönotto sekä

c) erityisten rajavalvontalaitteiden toimittaminen (erityisesti Tekin tasavallan ja Slovakian rajalla).

Slovakia

Rajavalvonnan tehostamiseen ja erityisesti Slovakian ja Ukrainan välisillä rajanylityspaikoilla tarvittavien teknisten laitteiden toimittamiseen sekä rajojen suojaamisstrategian parantamiseen Slovakian ja Ukrainan välisellä rajalla on myönnetty (noin 4,65 miljoonaa euroa) Phare-tukea vuosien 1998 ja 1999 ohjelmista. Monilla aloilla, joista mainittakoon esimerkiksi laiton maahanmuutto, poliisiyhteistyö, asiakirjaväärennökset, vihreän rajan suojaaminen, liikenne ja järjestäytynyt rikollisuus, on järjestetty koulutustoimintaa tai seminaareja.

Unkari

Unkarin ulkorajojen lujittamista on tuettu Phare-ohjelmasta vuodesta 1997 lähtien. Rajavalvonnan tukemiseen on myönnetty yli 51 miljoonaa euroa kyseisen ajankohdan jälkeen. Suurin osa avusta on ohjattu oikeus- ja sisäasioiden alalla koulutukseen, järjestäytyneen rikollisuuden torjuntaa koskevan neuvontaan sekä tietotekniikkalaitteiston, vihreän rajan valvonnan, viisumivalvonnan ja tulevien

ulkorajojen rajanylityspaikkojen toimintainfrastruktuurin ajantasaistamiseen. Rahoitusta on myönnetty myös laboratoriolaitteiden hankkimiseen eläinlääkinnän ja kasviensuojelun valvonnan tehostamiseksi. Lisäksi on toteutettu hankkeita tulliviranomaisten avustamiseksi.

Romania

Rajavalvontaa on pyritty tehostamaan vuosiksi 1999 ja 2000 myönnetyllä Phare-tuella. Vuoden 1999 Phare-rajavalvontaohjelman (jonka määrärahat olivat 10,5 miljoonaa euroa) toimintatavoista mainittakoon rajavalvontapalveluihin liittyvien uusien valvontarakenteiden ja toimintatapojen kehittäminen, henkilökunnan koulutus ja laiteinvestointien rahoitus. Phare 2000 -rajavalvontaohjelmalla (jolle oli myönnetty 18 miljoonaa euroa) pyrittiin kehittämään koulutusta ja viestintäjärjestelmiä edelleen sekä parantamaan liikkuvuutta ja lisäämään rajavalvontapalvelujen valvontakapasiteettia. Rajavalvontaa on tarkoitus tukea myös Romanian tulevissa Phare-ohjelmissa.